
8348 Megyer, Fő u. 5. Tel./fax: 87/457-260

megyer.falu@gmail.com

Meghívó

Megyer Község Önkormányzat Polgármestere meghívja a 2013. február 28-án (csütörtökön) 12.00 órakor megtartandó nyílt képviselő-testületi ülésre. 

Helye: IKSZT épülete Megyer, Fő u. 17.
Napirend:
1./ Az önkormányzat 2013. évi költségvetésének tárgyalása


Előterjesztő: Pajer Kristóf polgármester

2./ Hulladékgazdálkodási rendelet módosítása


Előterjesztő: Pallér Edina jegyző

3./ Egyéb
Tisztelt Képviselő!

Az ülésre tisztelettel meghívom, a napirend fontossága miatt megjelenésére feltétlen számítok.

Megyer, 2013. február 15.
Tisztelettel:



Pajer Kristóf
s.k. 

polgármester




A kiadmány hiteléül:





Pallér Edina 

    jegyző

 J e g y z ő k ö n y v:
Készült: Megyer Község Önkormányzat Képviselő-testületének 2013. február 28. napon az IKSZT épületében megtartott nyílt képviselő-testületi üléséről.

Jelen vannak: Pajer Kristóf polgármester


            Sárközi Zsolt alpolgármester



Pallér Edina jegyző

Távollétét bejelentette: Baloghné Raffai Anna képviselő

A lakosság köréből nem jelent meg senki.

A polgármester köszöntötte a megjelenteket, megállapította, hogy a képviselő-testület határozatképes. Az ülést megnyitotta. Ismertette a napirendet.

Napirend:

1./ Az önkormányzat 2013. évi költségvetésének tárgyalása


Előterjesztő: Pajer Kristóf polgármester

2./ Hulladékgazdálkodási rendelet módosítása


Előterjesztő: Pallér Edina jegyző

3./ Egyéb

A képviselő-testület a napirendet határozathozatal nélkül elfogadta.

Napirend előtt:

· A Nemzeti Kulturális Alaphoz pályázat benyújtása a 2013. évi Megyer Camp Fesztivál elnevezésű rendezvény támogatására

Pajer Kristóf polgármester: Napirend előtt tárgyaljuk az NKA-hoz beadandó pályázatunkat, hogy tudjam intézni. Mint tavaly, úgy idén is pályázunk a nyári rendezvényre. Igazolni kell a 20% önerőt, csak igazolás kell, nem ténylegesen a pénz megléte.
Pallér Edina körjegyző: Az önkormányzat költségvetésébe nem terveztük be, mivel polgármester úr nem jelezte ezt előre az anyag összeállításánál. Ugyanazt tudom jelezni, mint tavaly, az önkormányzat pénzügyi helyzete nem olyan, hogy képes lenne rá egy ekkora volumenű rendezvény lebonyolítására. A pályázat feltétele, ahogy tavaly is, hogy a program költségvetése meghaladja az 5 millió forintot. 
Pajer Kristóf polgármester: A rendezvényt eddig is minden évben megtartottuk, ezt nem kívánom megszakítani. Tárgyalásban állok egyébként rendezvény-, fesztiválszervezőkkel, a jövő évtől talán átveszi majd valaki. Itt egy kimutatás a tervezett kiadásokról, amikből szükség esetén faragható le. A támogatáson kívül egyéb bevételre is számítunk.

Megyer Község Önkormányzatának Képviselő-testülete egyhangúlag, 2 igen szavazattal a következő határozatot hozta:

6/2013. (II.28.) számú önkormányzati határozat

Megyer Község Önkormányzatának Képviselő-testülete pályázatot nyújt be a Nemzeti Kulturális Alaphoz a 2013. évi Megyer Camp Fesztivál elnevezésű rendezvény támogatására.

A Képviselő-testület vállalja, hogy a rendezvény 20%-át saját forrásként, 1.016.800 Ft összegben a költségvetési rendeletében biztosítja.

A Képviselő-testület felhatalmazza a polgármestert a pályázat benyújtására.

Felelős: Pajer Kristóf polgármester

/Az előterjesztés a jegyzőkönyv mellékletét képezi./

1./ Napirend: Az önkormányzat 2013. évi költségvetésének tárgyalása


Előterjesztő: Pajer Kristóf polgármester

Pajer Kristóf polgármester: Teljesen átalakította az állam az előző évekhez képest a finanszírozásunkat. Az idei évtől feladat finanszírozási rendszer lesz. Az általános támogatás lényege, hogy a célzott támogatással nem támogatott feladataihoz kapcsolódó elismerhető kiadás csökkentésre kerül a helyi bevételekkel, úgy,  mint a gépjárműadó önkormányzati része, az iparűzési adó esetében az elvárt összeg, valamint az egyéb helyi adók összegének fele és azt követően fennmaradó különbözethez biztosít a központi költségvetés támogatást. Egyéb kötelező önkormányzati feladatok címen miden önkormányzat 3 millió forintot kap.
Pallér Edina jegyző: A gépjármű adónak 60 %-át veszi el az állam, 40 % marad az önkormányzatnál. Összegszerűen megvan, hogy mi az az összeg, amit levon az állam a hivatali támogatásból és a településüzemeltetési támogatásból. Az idei év az első, mikor nem lehet hitelt tervezni, nem lehet hiánnyal tervezni sem.
/Előterjesztés ismertetése./
Pajer Kristóf polgármester: Javaslom, alkossuk meg rendeletünket.
Megyer Község Önkormányzatának Képviselő-testülete egyhangúlag, 2 igen szavazattal a következő rendeletet alkotja:




1/2013. (II.28.) önkormányzati rendelet:

Megyer Község Önkormányzatának Képviselő-testülete megalkotja Megyer Község Önkormányzatának 2013. évi költségvetéséről szóló 1/2013. (II.28.) önkormányzati rendeletét.

/Az előterjesztés és a rendelet a jegyzőkönyv mellékletét képezi./
2./ Napirend: Hulladékgazdálkodási rendelet módosítása


Előterjesztő: Pallér Edina jegyző
Pallér Edina jegyző: Az új hulladékgazdálkodási törvény szerint, ami január 1-től hatályos, az önkormányzatnak már nincsen ármegállapító joga a hulladékgazdálkodási díj tekintetében, a térítési díjat miniszteri rendelet fogja szabályozni a jövőben, addig azonban a 2012. december 31.-én alkalmazott díjra 4,2%-ot tehet rá a szolgáltató. Ezzel kapcsolatban, ennek megfelelően hatályon kívül helyezhetné a rendeletből a díj megállapítását az önkormányzat, hiszen értelmét vesztette ezen része a rendeletnek. 

/Előterjesztés ismertetése./
Pajer Kristóf polgármester: Javaslom, alkossuk meg rendeletünket.
Megyer Község Önkormányzatának Képviselő-testülete egyhangúlag, 2 igen szavazattal a következő rendeletet alkotja:




2/2013. (II.28.) önkormányzati rendelet:

Megyer Község Önkormányzatának Képviselő-testülete megalkotja 2/2013. (II.28.) önkormányzati rendeletét a települési szilárd hulladékkal kapcsolatos hulladékkezelési helyi közszolgáltatásról szóló 13/2010. (XII.15.) önkormányzati rendeletének módosításáról.
/Az előterjesztés és a rendelet a jegyzőkönyv mellékletét képezi./
3./ Napirend: Egyéb

· Az önkormányzat 2012. évi költségvetési rendeletének módosítása

Pallér Edina jegyző: Az önkormányzat 2012. évi költségvetésének módosítását addig lehet elfogadni, míg el nem készül az éves zárszámadásról a kincstári anyag, ezért tárgyaljuk most, az anyag is elkészült.
/Előterjesztés ismertetése./
Pajer Kristóf polgármester: Köszönjük, kérem, alkossuk meg rendeletünket.
Megyer Község Önkormányzatának Képviselő-testülete egyhangúlag, 2 igen szavazattal a következő rendeletet alkotja:




3/2013. (II.28.) önkormányzati rendelet:

Megyer Község Önkormányzatának Képviselő-testülete megalkotja 3/2013. (II.28.) önkormányzati rendeletét Megyer Község Önkormányzatának 2012. évi költségvetéséről szóló 2/2012. (II.22.) önkormányzati rendeletének módosításáról.

/Az előterjesztés és a rendelet a jegyzőkönyv mellékletét képezi./
· Vagyonnyilatkozat-tételi kötelezettség teljesítéséről tájékoztatás

Pallér Edina jegyző: A 100 fő alatti lélekszámú településeken a testület bizottságot nem tud létrehozni, így a bizottsági feladatokat a képviselő-testület látja el, tehát a képviselők vagyonnyilatkozat-tételi eljárásával kapcsolatban is a testület jár el. A vagyonnyilatkozat-tételt mindenki határidőre teljesítette, szabálytalanság nem merült fel.
Pajer Kristóf polgármester: Hozzuk meg határozatunkat.

Megyer Község Önkormányzatának Képviselő-testülete egyhangúlag, 2 igen szavazattal a következő határozatot hozta:

7/2013. (II.28.) számú önkormányzati határozat:
Megyer Község Önkormányzatának Képviselő-testülete nyilatkozza, hogy a jogszabályi előírásoknak megfelelően az önkormányzat képviselői benyújtották vagyonnyilatkozatukat és hozzátartozóik vagyonnyilatkozatait.

A vagyonnyilatkozatokkal kapcsolatos eljárás során szabálytalanságot nem észleltek, így külön intézkedés megtétele nem indokolt.

Felelős: Pajer Kristóf polgármester
· Dabronc, Hetyefő, Megyer és Zalaerdőd Községek Körjegyzőségének 2012. évi költségvetésének végrehajtásáról szóló beszámoló
Pallér Edina jegyző: A körjegyzőség 2012. december 31-el megszűnt, ami azt jelenti, hogy 60 napon belül kell a zárszámadását megtárgyalni és elfogadni. A Körjegyzőség 2012. évben pénzügyileg nem teljesített kötelezettségei Dabronc Község Önkormányzatánál, mint volt fenntartó székhely önkormányzatnál kerül előírásra, és így ezeket Dabronc fogja teljesíteni, illetve már teljesítette.
Mivel megszűnt a körjegyzőség, ezért pénzmaradványról nem igazán beszélhetünk, inkább előirányzat-maradványról, annak felhasználását pedig úgy határoztuk meg az egyeztetések alapján, hogy Dabronc Község Önkormányzata azt a Dabronci Hivatal dologi kiadásaira fordítja. Ismertetem az előterjesztést.
/Előterjesztés ismertetése./
Pajer Kristóf polgármester: Amennyiben nincs kérdés, javaslom, hozzuk meg határozatunkat.

Megyer Község Önkormányzatának Képviselő-testülete egyhangúlag, 2 igen szavazattal a következő határozatot hozta:

8/2013.(II.28.) számú önkormányzati határozat:

Megyer Község Önkormányzatának Képviselő-testülete az államháztartásról szóló 2011.évi CXCV. Törvény alapján és a 249/2000. (XII. 24 ) Korm. rendelet 13/A. § (1)-(6) bekezdésében foglaltaknak megfelelően az átszervezéssel, jogutódlással 2012. december 31. fordulónappal megszűnt Dabronc, Hetyefő, Megyer, és Zalaerdőd Községek Körjegyzőségének 2012. évi gazdálkodásáról szóló beszámolóját az alábbiak és az előterjesztés szerint hagyja jóvá:

1. A Képviselő-testület a Körjegyzőség 2012. évi költségvetésének bevételi és kiadási főösszege teljesítését 22.865 ezer Ft-ban határozza meg

2. A Képviselő-testület a Körjegyzőség 2012. évi átlagos statisztikai létszámát 7 főben határozza meg.
3. A Képviselő-testület a Körjegyzőség 2012. évi bevételeinek és kiadásainak alakulását, pénzmaradvány-kimutatását és mérlegét a mellékelt előterjesztés szerint határozza meg.
4. A Körjegyzőség 2012. évben pénzügyileg nem teljesített, de tárgyévben vállalt, a mellékelt előterjesztés szerint kimutatott kötelezettségei Dabronc Község Önkormányzatánál, mint fenntartó székhely önkormányzatnál kerül előírásra. 

5. A Képviselő-testület a Körjegyzőség előirányzat-maradványát és annak felhasználását a mellékelt előterjesztés szerint határozza meg (Dabronc Község Önkormányzata az előirányzat-maradványt a Dabronci Hivatal dologi kiadásaira fordítja).

Az előterjesztés, a Körjegyzőség 2012. évi gazdálkodásáról szóló beszámolója a határozat mellékletét képezi.

Felelős: Pallér Edina jegyző 

/Az előterjesztés a jegyzőkönyv mellékletét képezi./

· Közbeszerzés tervezése

Pallér Edina jegyző: A közbeszerzésekről szóló 2011. évi CVIII. törvény 33.§ szerint az ajánlatkérők a költségvetési év elején, legkésőbb március 31. napjáig éves összesített közbeszerzési tervet kötelesek készíteni az adott évre tervezett közbeszerzéseikről. A közbeszerzési terv nyilvános. A közbeszerzési terv elkészítése előtt az ajánlatkérő indíthat közbeszerzési eljárást, amelyet a tervben szerepeltetni kell. A (3) bekezdés kimondja: „A közbeszerzési terv nem vonja maga után az abban megadott közbeszerzésre vonatkozó eljárás lefolytatásának kötelezettségét. Az ajánlatkérő továbbá a közbeszerzési tervben nem szereplő közbeszerzésre vagy a tervben foglaltakhoz képest módosított közbeszerzésre vonatkozó eljárást is lefolytathatja, ha az általa előre nem látható okból előállt közbeszerzési igény vagy egyéb változás merült fel. Ezekben az esetekben a közbeszerzési tervet módosítani kell az ilyen igény vagy egyéb változás felmerülésekor, megadva a módosítás indokát is.” Továbbá szabály az is, hogy az ajánlatkérő köteles a Közbeszerzési Hatóság vagy a jogszabályban az ajánlatkérő ellenőrzésére feljogosított szervek kérésére a közbeszerzési tervét megküldeni.

A jogszabály értelmében kérdem a képviselő-testületet, hogy tervez e az adott évre közbeszerzést? A közbeszerzési értékhatárokat a költségvetési törvény tartalmazza, ezt is ismertetem. Az értékhatárokat nettóban kell értelmezni.

Pajer Kristóf polgármester: A testület nem tervez olyan összegű árubeszerzést, építési beruházást, szolgáltatás megrendelését, amely elérné a közbeszerzési értékhatárokat, így nem tervezünk közbeszerzést, terv készítésére nem vagyunk kötelezettek.

Megyer Község Önkormányzatának Képviselő-testülete határozathozatal nélkül úgy határozott, hogy 2013. évre nem fogad el közbeszerzési tervet, miután éves költségvetésében nem tervezett olyan beszerzést, beruházást, amely közbeszerzés köteles lenne.
A polgármester a rendkívüli nyílt ülést berekesztette.

k.m.f.

               Pajer Kristóf                                                                     
  Pallér Edina

                polgármester                                                                       
       jegyző

